Diari Oficial de la Generalitat Valenciana


Sumari del DOGV 497, del 31-12-1986 (1986/807870)

DECRET 164/1986, de 29 de desembre, del Consell de la Generalitat Valenciana, pel qual es declaren inhàbils a efectes laborables amb caràcter de retribuïts i no recuperables els dies 20 d'abril i 9 d'octubre de 1987 i hàbils els dies 16 d'abril i 25 de juliol de 1987, en l'àmbit territorial de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/12/29/164/dof/vci/html**

### Dades del document

Número de DOGV
:   497

Data del DOGV
:   31-12-1986

Secció del DOGV
:   DISPOSICIONS GENERALS

Número del document
:   1986/807870


Data del document
:   29-12-1986

Organisme emissor
:   Conselleria de Treball i Seguretat Social

Tipus de document
:   Decret

Decret 164/1986, de 29 de desembre, del Consell de la Generalitat Valenciana, pel qual es declaren inhàbils a efectes laborables amb caràcter de retribuïts i no recuperables els dies 20 d'abril i 9 d'octubre de 1987 i hàbils els dies 16 d'abril i 25 de juliol de 1987, en l'àmbit territorial de la Comunitat Valenciana.  
L'article 45 del Reial Decret 2001/1983, de 28 de juliol, segons la redacció derivada del Reial Decret 2403/1985, de 27 de desembre, regula d'acord amb l'article 37.1 de l'Estatut dels Treballadors, la determinació de les festes d'àmbit nacional que s'enclouran al calendari laboral de cada any, com a dies inhàbils a efectes laborals, retribuïts i no recuperables.   
De la mateixa manera, l'apartat 3 de l'article 45 de l'esmentat Decret 2001/1983 estableix la previsió que les Comunitats Autònomes poden substituir fins a tres festes d'un determinat grup per altres que per tradició hi siguen pròpies.   
En virtut del que disposa la disposició invocada, s'ha considerat adient d'establir els dies 20 d'abril i 9 d'octubre de 1987, com a festius de tals característiques, per motiu de la gran significació i rellevància que tenen a la nostra Comunitat.   
Es per açò, que s'ha procedit a fer-ne la inclusió en substitució de les festivitats del 16 d'abril (Dijous Sant) i del 25 de juliol (Sant Jaume), els quals tindran, per tant, caràcter hàbil a efectes laborals.   
En atenció d'aquests motius, a proposta del Conseller de Treball i Seguretat Social i amb la deliberació prèvia del Consell en sessió celebrada el dia 29 de desembre de 1986,   
DECRETE:   
Article únic  
Als efectes que preveu l'article 45.3 del Reial Decret 2001/1983, de 28 de juliol, durant l'any 1987 i dins de l'àmbit territorial de la Comunitat Valenciana, són declarats inhàbils el 20 d'abril (dilluns de Pasqua) i 9 d'octubre (dia de la Comunitat Valenciana), com a inhàbils a efectes laborals retribuïts i no recuperables, en substitució dels dies 16 d'abril i 25 de juliol que passen a ser dies hàbils.   
València, 29 de desembre de 1986.   
El President de la Generalitat,  
JOAN LERMA I BLASCO  
El Conseller de Treball i Seguretat Social,  
MIQUEL DOMENECH PASTOR


Còpia Permalink ELI